CELEX: 42016D1654
Language: et
Date: 2016-09-07 00:00:00
Title: Liikmesriikide valitsuste esindajate otsus (EL, Euratom) 2016/1654, 7. september 2016, millega nimetatakse ametisse Üldkohtu kohtunikud

15.9.2016   
            
            
               ET
            
            
               Euroopa Liidu Teataja
            
            
               L 247/13
            
         LIIKMESRIIKIDE VALITSUSTE ESINDAJATE OTSUS (EL, Euratom) 2016/1654,
   7. september 2016,
   millega nimetatakse ametisse Üldkohtu kohtunikud
   EUROOPA LIIDU LIIKMESRIIKIDE VALITSUSTE ESINDAJAD,
   võttes arvesse Euroopa Liidu lepingut, eriti selle artiklit 19,
   võttes arvesse Euroopa Liidu toimimise lepingut, eriti selle artikleid 254 ja 255,
   võttes arvesse Euroopa Aatomienergiaühenduse asutamislepingut, eriti selle artikli 106a lõiget 1,
   ning arvestades järgmist:
   
               (1)
            
            
               Euroopa Liidu Kohtu põhikirja käsitleva protokolli nr 3 (mida on muudetud Euroopa Parlamendi ja nõukogu määrusega (EL, Euratom) 2015/2422 (1)) artikli 48 kohaselt koosneb Üldkohus alates 2015. aasta 25. detsembrist 40 kohtunikust. Nimetatud määruse artikli 2 punktis a on 12 täiendava kohtuniku ametiaja kestus määratud kindlaks nii, et vastav ametiaja lõpp langeks kokku Üldkohtus 1. septembril 2016 ja 1. septembril 2019 toimuva liikmete osalise väljavahetamisega.
            
         
               (2)
            
            
               Sellega seoses esitati Üldkohtu täiendava kohtuniku ametikohale järgmine kandidaat: Jan PASSER.
            
         
               (3)
            
            
               Euroopa Liidu Kohtu põhikirja käsitleva protokolli nr 3 (mida on muudetud määrusega (EL, Euratom) 2015/2422) artikli 48 kohaselt koosneb Üldkohus alates 2016. aasta 1. septembrist 47 kohtunikust. Nimetatud määruse artikli 2 punktis b on seitsme täiendava kohtuniku ametiaja kestus määratud kindlaks nii, et vastav ametiaja lõpp langeks kokku Üldkohtus 1. septembril 2019 ja 1. septembril 2022 toimuva liikmete osalise väljavahetamisega.
            
         
               (4)
            
            
               Sellega seoses esitati Üldkohtu täiendavate kohtunike ametikohtadele järgmised kandidaadid: René BARENTS, Maria José COSTEIRA, Alexander KORNEZOV, Ezio PERILLO ja Jesper SVENNINGSEN.
            
         
               (5)
            
            
               Euroopa Liidu toimimise lepingu artikliga 255 loodud komitee on esitanud arvamuse René BARENTSI, Maria José COSTEIRA, Alexander KORNEZOVI, Jan PASSERI, Ezio PERILLO ja Jesper SVENNINGSENI sobivuse kohta Üldkohtu kohtuniku ametikohale.
            
         
               (6)
            
            
               Jan PASSER tuleks nimetada Üldkohtu kohtunikuks käesoleva otsuse jõustumise kuupäevast kuni 31. augustini 2019. Maria José COSTEIRA tuleks nimetada Üldkohtu kohtunikuks käesoleva otsuse jõustumise kuupäevast kuni 31. augustini 2022.
            
         
               (7)
            
            
               Võttes arvesse, et René BARENTS, Alexander KORNEZOV, Ezio PERILLO ja Jesper SVENNINGSEN on Avaliku Teenistuse Kohtu kohtunikud kuni selle laialisaatmiseni 31. augustil 2016 ning et liidu ja tema teenistujate vaheliste vaidluste esimeses kohtuastmes lahendamise pädevus antakse 1. septembrist 2016 üle Üldkohtule Euroopa Parlamendi ja nõukogu määrusega (EL, Euratom) 2016/1192, (2) tuleks Alexander KORNEZOV ja Ezio PERILLO nimetada Üldkohtu kohtunikuks 1. septembrist 2016 kuni 31. augustini 2019 ning René BARENTS ja Jesper SVENNINGSEN tuleks nimetada Üldkohtu kohtunikuks 1. septembrist 2016 kuni 31. augustini 2022,
            
         ON VASTU VÕTNUD KÄESOLEVA OTSUSE:
   Artikkel 1
   Üldkohtu kohtunikuks nimetatakse käesoleva otsuse jõustumise kuupäevast kuni 31. augustini 2019 järgmine isik: Jan PASSER.
   Artikkel 2
   Üldkohtu kohtunikuks nimetatakse käesoleva otsuse jõustumise kuupäevast kuni 31. augustini 2022 järgmine isik: Maria José COSTEIRA.
   Artikkel 3
   Üldkohtu kohtunikeks nimetatakse ajavahemikuks 1. septembrist 2016 kuni 31. augustini 2019 järgmised isikud:
   
               —
            
            
               Alexander KORNEZOV,
            
         
               —
            
            
               Ezio PERILLO.
            
         Artikkel 4
   Üldkohtu kohtunikeks nimetatakse ajavahemikuks 1. septembrist 2016 kuni 31. augustini 2022 järgmised isikud:
   
               —
            
            
               René BARENTS,
            
         
               —
            
            
               Jesper SVENNINGSEN.
            
         Artikkel 5
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 7. september 2016
      
         
            Eesistuja
         
         P. JAVORČÍK
      
   
   
      (1)  Euroopa Parlamendi ja nõukogu 16. detsembri 2015. aasta määrus (EL, Euratom) 2015/2422, millega muudetakse protokolli nr 3 Euroopa Liidu Kohtu põhikirja kohta (ELT L 341, 24.12.2015, lk 14).
   
      (2)  Euroopa Parlamendi ja nõukogu 6. juuli 2016. aasta määrus (EL, Euratom) 2016/1192 Euroopa Liidu ja tema teenistujate vaheliste vaidluste esimeses kohtuastmes lahendamise pädevuse Üldkohtule üleandmise kohta (ELT L 200, 26.7.2016, lk 137).